**POJASNILA ZA DELNIČARJE**

V skladu s 5. alinejo, 3. odstavka 296. člena Zakona o gospodarskih družbah (v nadaljevanju: ZGD-1 in/ali zakon), SKUPINA PRVA d.d. objavlja naslednje izčrpne informacije o pravicah delničarjev, ki jih bodo lahko izvrševali na **27. seji skupščine Skupine Prve, d.d., ki bo dne 14. junija 2024 ob 8.30 uri na naslovu Fajfarjeva ulica 33, 1000 Ljubljana*.***

Delničarji, katerih skupni deleži dosegajo dvajsetino osnovnega kapitala, lahko po objavi sklica skupščine pisno zahtevajo dodatno točko dnevnega reda. Zahtevi morajo v pisni obliki priložiti predlog sklepa, o katerem naj skupščina odloča, ali če skupščina pri posamezni točki dnevnega reda ne sprejme sklepa, obrazložitev točke dnevnega reda. Uprava družbe bo v skladu s tretjim odstavkom 298. člena ZGD-1 objavila tiste dodatne točke dnevnega reda glede katerih bodo delničarji zahteve poslali družbi najpozneje sedem dni po objavi sklica skupščine. Delničarji lahko zahteve za dodatne točke dnevnega reda družbi pošljejo tudi po elektronski pošti, in sicer na e-mail naslov: info@prva.si. **(1. odst. 298. člena ZGD-1)**

Uprava mora nemudoma po poteku zgoraj navedenega roka objaviti dodatne točke dnevnega reda, ki naj se obravnavajo na skupščini. Dodatna točka dnevnega reda se lahko obravnava na skupščini le, če je bila objavljena vsaj 14 dni pred skupščino, sicer se obravnava na prvi naslednji skupščini. **(3. odst. 298 člena ZGD-1)**

Delničarji lahko k vsaki točki dnevnega reda v pisni obliki dajejo predloge sklepov. Predlog delničarja se objavi in sporoči na način iz 296. člena zakona le, če je delničar v sedmih dneh po objavi sklica skupščine poslal družbi razumno utemeljeni predlog in pri tem sporočil, da bo na skupščini ugovarjal predlogu uprave ali nadzornega sveta in da bo druge delničarje pripravil do tega, da bodo glasovali za njegov predlog. Zahtevo lahko delničarji posredujejo tudi preko elektronske pošte in sicer na e-mail naslov: info@prva.si. **(1. odst. 300. člena ZGD-1)**

Upravi ni treba objaviti delničarjevega predloga in njegove utemeljitve, če:

* bi bilo z objavo predloga storjeno kaznivo dejanje ali prekršek;
* bi predlog lahko povzročil skupščinski sklep, ki bi bil v nasprotju z zakonom ali statutom;
* utemeljitev predloga v bistvenih točkah vsebuje očitno napačne ali zavajajoče podatke ali žalitve;
* je bil delničarjev predlog z isto vsebino že sporočen skupščini družbe;
* je bil isti delničarjev predlog z bistveno isto utemeljitvijo v zadnjih petih letih že sporočen na najmanj dveh skupščinah družbe in če je na skupščini zanj glasovala manj kot dvajsetina zastopanega osnovnega kapitala;
* da delničar vedeti, da se skupščine ne bo udeležil in ne bo zastopan, ali
* delničar v zadnjih dveh letih na skupščini ni postavil svojega sporočenega predloga ali ga ni dal postaviti. **(3. odst. 300. člena ZGD-1)**

Utemeljitve predloga ni treba objaviti, če vsebuje več kot 3000 znakov. Uprava lahko predloge in njihove utemeljitve, ki jih je o isti zadevi dalo več delničarjev, objavi v povzetku. Predlogi delničarjev, ki niso poslani v roku sedmih dni po objavi sklica skupščine in so dani najpozneje na sami skupščini, se obravnavajo na skupščini. **(4., 5. in 6. odstavek 300. člena ZGD-1)**

Delničarji predlog o volitvah članov nadzornega sveta, uprave ali revizorjev (volilnih predlogov) ni potrebno utemeljevati. **(301. člen ZGD-1)**

Uprava mora na skupščini dati delničarjem zanesljive podatke o zadevah družbe, če so potrebni za presojo točk dnevnega reda. Na vprašanje delničarjev z isto vsebino lahko da podatke v skupnem odgovoru. Pravica do obveščenosti velja tudi za pravna in poslovna razmerja družbe s povezanimi osebami.

Upravi ni treba dati podatkov le:

* če je dajanje podatkov po razumni gospodarski presoji tako, da bi lahko družbi ali povezani družbi povzročilo škodo;
* o metodah bilanciranja in ocenjevanja, če navedba teh metod v dodatku zadostuje za presojo premoženjskega, finančnega in dobičkonosnega stanja družbe, ki ustreza dejanskim razmeram;
* če bi bilo z dajanjem podatkov storjeno kaznivo dejanje ali prekršek ali bi bili kršeni dobri poslovni običaji, ali
* če so podatki objavljeni na spletni strani družbe v obliki vprašanj in odgovorov vsaj sedem dni pred zasedanjem skupščine.

Če je bil delničarju dan podatek zunaj zasedanja skupščine, ga je treba dati vsakemu drugemu delničarju na njegovo zahtevo, tudi če ni potreben za presojo zadeve z dnevnega reda. Če delničarju niso dani podatki, lahko zahteva, da se njegovo vprašanje in razlog, zaradi katerih je bilo dajanje podatkov zavrnjeno, vključita v zapisnik. **(305. člena ZGD-1)**